ਉਡਾਨ ਟਰਸਟ
ਉਡਾਨ ਟਰਸਟ ਇੱਕ ਭਾਰਤੀ ਗੈਰ-ਸਰਕਾਰੀ ਸੰਸਥਾ ਹੈ, ਜੋ ਕਿ ਮਹਾਂਰਾਸ਼ਟਰ ਵਿੱਚ ਕੰਮ ਕਰਦੀ ਹੈ। ਇਹ ਪਹਿਲਾ ਸੰਗਠਨ ਹੈ, ਜੋ ਏਡਜ਼ ਪੀਡ਼ਤਾਂ ਵੱਲੋਂ ਬਣਾਇਆ ਗਿਆ ਹੈ। ਉਡਾਨ ਟਰਸਟ ਖਾਸ ਕਰਕੇ ਲਿੰਗਕ ਸਿਹਤ ਸੇਵਾਵਾਂ ਵੱਲ ਧਿਆਨ ਦਿੰਦਾ ਹੈ। ਉਡਾਨ ਟਰਸਟ ਵੱਲੋਂ ਸਮਾਜ ਨੂੰ ਲਿੰਗ ਸਿੱਖਿਆ, ਕਾਊਂਸਲਿੰਗ ਅਤੇ ਗੰਭੀਰ ਹਾਲਤਾ ਡਾਕਟਰੀ ਸਹਾਇਤਾ ਵੀ ਪ੍ਰਦਾਨ ਕੀਤੀ ਜਾਂਦੀ ਹੈ। ਉਡਾਨ ਟਰਸਟ ਵੱਲੋਂ ਉਹਨਾਂ ਲੋਕਾਂ ਵਿੱਚ ਜੋ ਏਡਜ਼ ਜਾਂ ਕਿਸੇ ਹੋਰ ਲਿੰਗਕ ਬਿਮਾਰੀ ਨਾਲ ਪੀਡ਼ਿਤ ਹਨ, ਉਹਨਾਂ ਵਿੱਚ ਜਾਗਰੂਕਤਾ ਪੈਦਾ ਕੀਤੀ ਜਾਂਦੀ ਹੈ ਅਤੇ ਉਹਨਾਂ ਲੋਕਾਂ ਨੂੰ ਉਹਨਾਂ ਦੇ ਹੱਕਾਂ ਬਾਰੇ ਜਾਣੂ ਕਰਵਾਇਆ ਜਾਂਦਾ ਹੈ। ਉਡਾਨ ਟਰਸਟ ਕੋਲ ਦਾਨ ਵਜੋਂ ਜੋ ਫੰਡ ਇਕੱਠਾ ਹੁੰਦਾ ਹੈ, ਉਹ ਅੰਦਾਜ਼ਨ 1500 ਏਡਜ਼ ਪੀਡ਼ਿਤਾਂ ਤੇ ਖਰਚ ਕੀਤਾ ਜਾਂਦਾ ਹੈ। ਇਸਦੀਆਂ ਸ਼ਾਖ਼ਾਵਾਂ ਮੁੰਬ, ਪੂਨੇ, ਜਿਲ਼੍ਹਾ ਥਾਨੇ, ਜਿਲ਼੍ਹਾ ਰਾਏਗਾਡ਼, ਜਲਗਾਓਂ, ਨਾਸਿਕ, ਅਤੇ ਅਹਿਮਦਨਗਰ ਵਿੱਚ ਹਨ।